Barthélemy Niava

Barthélemy Niava (født 22. september 1947 i Abidjan, Elfenbenskysten) er en ivoriansk musiker og skuespiller som fra 1977 har ledet Center for Afrikansk kulturformidling (CAK) i Pilestredet 75 i Oslo. 

Niava utdannet seg til musikklærer i Abidjan og Versailles fra 1966 til 1969 etter at han hadde tatt examen artium i Abidjan i 1966. Fra 1969 til 1975 studerte han fløyte ved Norges musikkhøgskole i Oslo, hvor han i 1977 tok initiativet til å etablere Center for Afrikansk kulturformidling – CAK. I 1988 fikk han Fritt Ords Honnør «for å øke den mellommenneskelige forståelse ved å spre kunnskap om afrikansk kultur i Norge og gjøre Norge bedre kjent i Afrika.» I 2021 debuterte Niava som skuespiller i Netflix-serien «Post Mortem: Ingen Dør på Skarnes» der han hadde en birolle som sykepleieren Mathieu.

Referanser 

Afrikanske musikere
Ivorianere
Personer fra Abidjan
Fødsler i 1947